K O R R A L D U S

Haapsalu,							12. september 2007 nr 627

Kinnisasjaga Oja tn 3, Haapsalu 
liitmiseks sobiva maa erastamine

Läbi vaadanud OÜ PPN Cargo kinnisasjaga Oja tn 3, Haapsalu (registriosa number 2264132, katastritunnus 18301:018:0035)  liitmiseks sobiva maa erastamise avalduse (esitatud Haapsalu Linnavalitsusele 16.03.2006), Lääne maavanema 21.06.2007 korralduse nr 367-M „Loa andmine Haapsalu linnas asuva Oja tn 3 kinnisasjaga piirneva maa erastamiseks“ ja OÜ Haapsalu Maamõõdubüroo poolt koostatud katastriüksuse moodustamise toimiku ning Haapsalu Linnavalitsuse 14.10.2005 korralduse nr 723 „Detailplaneeringu kehtestamine (Aida 2, 3, 5, 7, 9, 11 ja Oja 1, 2, 6a, haapsalu)” Haapsalu Linnavalitsus tuvastas, et OÜ PPN Cargo poolt detailplaneeringu alusel taotletavale maa erastamiseks maareformi seaduse § 22 lõikes 12 sätestatud maa erastamise korrale on Lääne maavanem andnud vastava loa.
Taotletaval maal ei ole võimalik moodustada iseseisvalt kasutatavat kinnisasja. Maaüksusel aadressikohta vajavaid objekte ei asu.  Kehtiv maa maksustamishind taotletaval maal on 35 kr/m2. Mõõdistamise tulemusel on erastatava maa suuruseks saadud 191 m2. Juhindudes maareformi seaduse § 20 lg 1, § 21 lg 4, § 22 lg 12 ja § 22 3 lg 1, Eesti Vabariigi Valitsuse 22.02.2007 määrusega nr 50 kinnitatud ““Maareformi seaduse“ § 22 lõikes 12 sätestatud maa erastamise korrast”, Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, Keskkonnaministri 30.11.2001 määrusest nr 50 „Maa korralise hindamise tulemuste kehtestamine“, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda Haapsalu linnas asuva maaüksuse (plaan lisatud) erastamisega OÜ PPN CARGO (reg.kood 10265722, asukoht Oja tn 3, Haapsalu) nimele ja erastatava maaüksuse liitmisega olemasoleva kinnisasjaga Oja tn 3, registriosa number 2264132.
2.	Erastataval maal asukoha aadress puudub.
3.	Kinnitada erastatava maa suuruseks 191 m2.
4.	Kinnitada erastatava maa sihtotstarbeks ärimaa (Ä, 0020).
5.	Kinnitada erastatava maa maksustamishinnaks 35 (kolmkümmend viis) kr/m2.
6.	Erastataval kinnistul järgida asjaõigusseaduse § 158 sätestatud kitsendusi – kõrgepingekaabel, kanalisatsioonitrass ja veetrass.
7.	Korraldus teha OÜ PPN Cargo (asukoht Oja tn 3, 90506 Haapsalu) ja OÜ Haapsalu Maamõõdubüroole (asukoht Nurme tn 1, 90505 Haapsalu) teatavaks korralduse koopia saatmisega posti teel, maakorraldusosakonna juhatajale (A.Ulm) korralduse koopia üleandmisega allkirja vastu.
8.	Korraldus jõustub teatavakstegemisest.
9.	Korraldus avalikustada väljapanekuga linnavalitsuse fuajees.
10.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Toivo Hein
Aselinnapea  				Erko Kalev
				Linnasekretär